ועדת הפנים והגנת הסביבה, כנסת 20, פרוטוקול מספר 585, 2018-03-05 11:30

יואב קיש: אני רוצה לפתוח את הדיון בנושא חוק התכנית הכלכלית, תיקון חוק הרשות הארצית לכבאות והצלה.

יואב קיש: אנחנו מדברים על פרק ז' כבאות.

יואב קיש: אני רוצה לסכם בקצרה את הדיון הקודם שדיברנו עליו.

יואב קיש: בדיון הקודם אישרנו באופן עקרוני את החשיבה של התיקון של החוק וזה שתוקם ועדה מייעצת, דיברנו על תוספת נציג, תיכף נתייחס לזה.

יואב קיש: אני רוצה להגיד דבר אחד שאני מבקש להוסיף ולדעתי הוסף בנוסח לפניכם, שהוועדה המייעצת גם תסתכל לא רק פנים קדימה, לא רק תקבל את התקנות החדשות של הנציב או השר, אלא גם תעשה בחינה על התקנות הקיימות ותוציא דוח מסודר שבו היא תמליץ - - -

בצלאל סמוטריץ': קצבת את זה בזמן, תוך שלוש שנים?

יואב קיש: לא צריך להקציב, כל שישה חודשים יכולים להגיש דוח לנציב.

בצלאל סמוטריץ': אבל היום, היום.

בצלאל סמוטריץ': עכשיו יש לך תקנות שכבר קיימות - - -

יואב קיש: נכון, אז יש להם הרבה עבודה.

בצלאל סמוטריץ': תוך כמה זמן בודקים את הכול?

יואב קיש: אני לא מחייב אותם, בצלאל, אני לא מחייב את הוועדה הזו לעשות את העבודה הזו.

יואב קיש: אני לא יכול להכריח אותם.

בצלאל סמוטריץ': למה?

יואב קיש: כי אני לא יכול להכריח אותם.

בצלאל סמוטריץ': למה לא לקבוע ש - - -

יואב קיש: אנחנו תיכף נעבור על הניסוח.

יואב קיש: המטרה שלי שבאמת הוועדה הזו - - - הרי לא הכול רלוונטי, לא הכול מציק - - -

בצלאל סמוטריץ': לא, מה שרלוונטי.

יואב קיש: ברור ולכן לא צריך בשביל זה שלוש שנים, אפשר לגמור את זה הרבה לפני.

יואב קיש: הוועדה הזו היא ועדה שהאינטרס שלה הוא אינטרס כלכלי, תסתכל על המורכבות שלה ולכן אני כן מצפה מהם, והוספנו את הסעיף הזה ותיכף נקריא אותו ונתייחס אליו, אני לא חושב שצריך לקבוע להם זמן, יכול להיות שגם אחרי שנתיים פתאום יגלו משהו שמטריד ויעלה.

יואב קיש: העבודה השוטפת שלה זה להסתכל על התקנות הקיימות ולהציע הצעות עדכון כדי להקל על הנטל הכלכלי למגזר העסקי.

יואב קיש: זה אחת שהוספנו.

יוליה מלינובסקי: למה רק העסקי?

יואב קיש: כל המגזרים, נושא הנטל הכלכלי על הציבור.

יואב קיש: נושא שני שאני חייב להתייחס אליו, כי עלו שאלות, זה הנושא של למה הסרתי את ההיוועצות או את ההסכמה של שר האוצר.

יואב קיש: אני אגיד לכם בצורה הכי ברורה, ואמרתי את זה ואני אומר את זה גם למשרד האוצר, אם אתם רוצים לסגור את נציב הכבאות ולעשות ששר האוצר יהיה אחראי על הכבאות בישראל, בבקשה, אני הולך איתכם.

יואב קיש: בואו נסגור את הנציבות ואתם תחליטו מה כן עושים, מה לא עושים, אין בעיה, ואז תעשו את השיקולים שאתם רוצים.

יואב קיש: אני לא מוכן למצב כזה שהנציב לוקח החלטה מסוימת, עושה את ההיוועצות, כל מה שצריך עם הוועדה הזו, מקבל חזרה ובסוף מחליט ועכשיו, אחרי שהוא מחליט, האוצר תוקע אותו וזה לא עובר.

יואב קיש: זו השאלה המהותית.

יואב קיש: תאמינו לי, אני בא מראייה, אני בא מהקלה למגזר העסקי ועל הציבור, אני שם במאה אחוז, אבל יש עניין של סמכות ואחריות ואם האחריות נמצאת אצל נציב הכבאות לא יכול להיות שהסמכות תהיה אצל שר האוצר.

יואב קיש: נכון, צריך למצוא אולי מנגנון, וחבר הכנסת בני בגין, העלית איזה שהיא הצעה ואני מוכן לשקול אותה בנושא של עלויות כספיות משמעותיות, איך עושים ונבחן וזה, כי גם אני מבין, ופה אני אומר את זה לנציבות, אתם קצת התבלבלתם, הלכתם יותר מדי לחומרה ואתם הגעתם לסיטואציה, אני אומר לך, לא סתם אנחנו יושבים פה, אם הייתם אולי נוהגים אחרת יכול להיות שלא היינו יושבים פה, אבל הגענו לסיטואציה שאתם מכבידים מאוד על הציבור בתפיסת עולם של אפס ליקויים בבטיחות אש.

יואב קיש: בסדר, אבל בסופו של דבר צריך להבין שעל ה-0.0001 ביטחון וסיכון אנחנו משלמים 50% פרמיה שהיא כלכלית מטורפת.

יואב קיש: לכן צריך לחשוב, זה עולם המציאות שאנחנו חיים בו, בעניין הזה אתם יכולים לראות את הדיון הזה כאיזה קריאת כיוון גם אליכם בעניין הזה.

יואב קיש: אני כן מכבד את האמירה שאם האחריות עליכם גם הסמכות שם, לכן אני מוכן לבוא למשרד - - - שלום לך, מנכ"ל משרד האוצר, באב"ד.

יואב קיש: אם תביאו הצעת חוק שאתם מבטלים את הנציבות ושר האוצר יהיה אחראי על בטחון האש במדינת ישראל, בבקשה.

<שי באב"ד: אין צורך.

יואב קיש: אוקיי, אז לא את זה, לא זו אני אתן עכשיו וגם לא דרך כתבה או איזה ניסיון להכפיש מישהו כזה או אחר בכלכליסט, שאני רואה שהאוצר יודע ומומחה טוב מאוד לעשות את זה.

יואב קיש: אני לא יודע, אולי עם אחרים זה עובד, אני יכול להגיד לך שבוועדה הזו ואיתי, אני עוסק רק בדבר אחד, טובת הציבור.

יואב קיש: ולכן אני מוכן ששר האוצר יהיה נציב הכבאות, אבל אני לא מוכן לייצר מצב שנציב הכבאות עם האחריות בלי הסמכות.

יואב קיש: תודה רבה.

<שי באב"ד: מצוין, אז אם טובת הציבור אני סמוך שזה יעבור.

יואב קיש: חבר הכנסת בני בגין, בבקשה.

זאב בנימין בגין: כן, הצעתי היא הצעה של פשרה בין שתי הגישות.

זאב בנימין בגין: אכן יש מקרים והיו בשנים האחרונות, מקרה אחד שאני זוכר, שסמכותו של הרגולטור היא איננה בלתי מוגבלת, נותרות סמכויות גם בידי השר.

זאב בנימין בגין: הצעתי היא, כדי להגביל את המצבים שבהם שר האוצר יוכל להתערב, לציין במפורש מצב שבו קבעה או המליצה הוועדה המייעצת המלצות מסוימות והנציב לא קיבל אותן והוא מבקש להמליץ או לקבל תקנות משלו, במצב הזה, שאמור להיות מאוד נדיר והנחתי היא שמקרים כאלה, היות שהוועדה המייעצת, אנחנו רוצים ומקווים שתהיה לה הסתכלות רחבה, גם תקציבית לאומית, במקרים האלה אכן שר האוצר יוכל לומר ולנמק, 'ההוצאה הלאומית בחשבון הלאומי היא גדולה מדי ואני לא אסכים לכך', כי בלאו הכי המנגנון יהיה בפשרה שתיגמר אצל ראש הממשלה.

יואב קיש: אבל, בני, השאלה נשארה פתוחה.

יואב קיש: נגיד הנציב מחר מחליט על איזה שהיא בדיקה בכל דירה במדינת ישראל, שלתפיסתו זו בדיקה חיונית, הוועדה המייעצת אומרת 'אנחנו חושבים שזה מיותר, זה לא מתאים, זה לא נכון' והיא תכתוב, הוא עדיין בדעתו שהבדיקה הזו בכל דירה היא מהותית, היא תציל נפשות.

יואב קיש: אני שואל אותך שאלה אמיתית שמחר יכולה לקרות, אז הוא בא לשר האוצר, עכשיו מה?

יואב קיש: מי יחליט?

זאב בנימין בגין: אני יכולתי לתת דוגמה מתחום דומה, אנחנו מחליטים שצריך לבנות - -

בצלאל סמוטריץ': אתה לא יכול לתת לוועדה - - -

זאב בנימין בגין: שצריך לחזק - - -

יואב קיש: כל תקנה מגיעה לוועדה באמת.

בצלאל סמוטריץ': לא, לא נכון.

בצלאל סמוטריץ': זה לא תקנות.

יואב קיש: רגע, שנייה.

זאב בנימין בגין: ונוסיף - - -

בצלאל סמוטריץ': יואב, תקנות פה, אני פחות מוטרד מהן, אבל - - -

יואב קיש: עצור רגע, הבנתי.

זאב בנימין בגין: הוא לא יתערב סתם, אלא הוצאה - - -

יואב קיש: זה לא עובד ככה.

יואב קיש: תודה.

יואב קיש: אני שאלתי שאלה, עידו, אתה רוצה להגיד רגע מילה?

יואב קיש: היועץ המשפטי ואחרי זה המנכ"ל, בבקשה.

<עידו בן יצחק: התקנות של השר לבטחון פנים בנושא הזה מגיעות לפה.

<עידו בן יצחק: הנושאים של הנציב, שהם דברים יותר טכניים ופרטניים בוודאי שלא מגיעים לוועדת הפנים, אנחנו לא נתחיל פה לדון בכל - - -

יואב קיש: לא, אבל אז אפשר להגיד שהתקנות, במידה שיש אי הסכמה בין האוצר לבין הנציב, זה יגיע לוועדה, להכרעה בוועדה.

יוליה מלינובסקי: אני לא מבינה איך זה קשור לשר האוצר.

יואב קיש: אני רוצה לשמוע את המנכ"ל, הוא הגיע לפה, ניתן לו - - -

יוליה מלינובסקי: יש השר לבטחון פנים שהוא אחראי - - -

יואב קיש: עוד רגע אני אתן לכם לדבר, בואו נשמע מה הוא מציע.

נאוה בוקר: יואב, ההצעה שלך היא טובה.

יואב קיש: מה, שנפטר ונעשה משר האוצר נציב הכבאות?

נאוה בוקר: לא, מה שאמרת עכשיו, שבמידה שלא יהיו הסכמות - - -

יואב קיש: בבקשה, אני רוצה לשמוע את מנכ"ל משרד האוצר, שי באב"ד, בבקשה.

<שי באב"ד: אני מקווה שעם ההצעה הזאת כולנו נוכל לחיות.

זאב בנימין בגין: איזה הצעה?

<שי באב"ד: תיכף אני אגיד את ההצעה.

זאב בנימין בגין: הצעה שאתה עומד להציע.

<שי באב"ד: אני מקווה שההצעה שאני תיכף אציע, שכולנו נוכל לחיות איתה.

<שי באב"ד: חשוב לי לציין דבר אחד, שר האוצר לא בא להחליף את הנציב וגם לא בא להחליף את השר לבטחון פנים ולא מבקש לקחת לעצמו סמכויות של שרים אחרים בתחום האכיפה או רגולציה או הסמכויות שלהם.

<שי באב"ד: איפה ששר האוצר רוצה וצריך להתערב, וככה נכון בכל תחום ועניין, ברגע שיש עלויות משקיות כלכליות גבוהות.

<שי באב"ד: במקום שבו מתחילות להיות עלויות כלכליות משמעותיות גבוהות, ברגע אחד החלטות שמתקבלות בסמכות אחת, יש להן השלכות ישירות על המשק או על התקציב ואז זה חוזר לשר האוצר בכל מקרה.

<שי באב"ד: זה ככה נכון באלף ואחד מקרים, לא יכולה להיות סיטואציה שבמסגרת זה שיבוא מחר נציב או שר בט"פ ויגיד 'אני רוצה לתקן תקנות שכל עסק עכשיו צריך להתקין מערכת שעולה 10,000 שקל', סתם אני זורק דוגמה, '10,000 שקל לבית העסק להתקין אותה, כי אם לא, ימותו אנשים'.

<שי באב"ד: אין סרט בעולם ששר האוצר לא יהיה באירוע הזה כי המשמעות על כל העסקים הקטנים עכשיו היא עלות משקית מטורפת, בדלת האחורית - - -

בצלאל סמוטריץ': 10,000 זה זול מאוד.

<שי באב"ד: נכון, ממש זול לכל עסק.

בצלאל סמוטריץ': לצערי אנחנו - - -

<שי באב"ד: רגע, שנייה.

<שי באב"ד: בדלת האחורית כל העסקים האלה - - -

יואב קיש: אבל מה ההצעה שלך, שי?

<שי באב"ד: אני מיד אביא, אני רק רוצה להסביר את הבעיה ואז אני אביא את הפתרון.

<שי באב"ד: בדלת האחורית יבואו כל אותם עסקים קטנים ויתדפקו על הדלתות של שר האוצר ויגידו 'סליחה, אנחנו רוצים סובסידיה, אנחנו רוצים מימון, זה בלתי אפשרי, העסקים הקטנים לא עומדים בזה' וכו', ואתה, בכובע שלך של ועדת הכספים תשב איתי שם ותצטרך לתת לי הקלות מה נותנים לעסקים ומה לא.

<שי באב"ד: לכן לא יכול להיות ששר האוצר לא יהיה בתהליכים שמדובר בהם רק במקומות שיש בהם עלויות כלכליות משמעותיות.

יואב קיש: זה ברור.

<שי באב"ד: ובכל מקום אחר לא.

<שי באב"ד: עכשיו אני חושב שהפתרון צריך להיות הדבר הבא, בוועדה המייעצת עצמה יש נציגים גם של בט"פ וגם של הנציבות.

<שי באב"ד: אחת, אם הנציב מסכים עם הוועדה המייעצת אין בכלל אירוע, לא צריך להגיע לשר האוצר, נגמר העניין, כי השיקול הכלכלי נלקח בחשבון.

יואב קיש: זה ברור.

בצלאל סמוטריץ': כמו שאמר בני.

<שי באב"ד: נלקח בחשבון.

<שי באב"ד: ככל שהנציב חולק על הוועדה המייעצת ויש עלויות כלכליות משמעותיות זה צריך להגיע לשר האוצר.

<שי באב"ד: היה ושר האוצר ושר הבט"פ לא הסכימו ביניהם, יש הליך מוסדר היום, לא צריך את הוועדה, בכל ויכוח, וזה קורה לנו לא פעם ולא פעמיים ששרים הולכים לראש הממשלה.

זאב בנימין בגין: אמרתי, נו, בסוף - - -

<שי באב"ד: יש הליך מוסדר שבאים בפני ראש הממשלה - - -

יואב קיש: אוקיי, זה מול שר הבט"פ, מה מול נציב הכבאות?

<שי באב"ד: עם כל הכבוד, הוא שלוחו של השר.

<שי באב"ד: אם השר - - -

נאוה בוקר: אז בואו נשמע את - - -

יואב קיש: רגע, אני רוצה להבין.

יואב קיש: הוא מסביר.

<שי באב"ד: אני אסביר.

<שי באב"ד: ככל שהנציב רוצה ושר הבט"פ אומר לו 'שמעתי אותך, אבל אני פה עם שר האוצר', נגמר האירוע, הוא השר הממונה.

<שי באב"ד: ככל ששר הבט"פ אומר, 'אדוני שר האוצר, אני לא מסכים איתך, אני מסכים פה עם הנציב, עם כל הכבוד יש פה משהו שהוא בתחום הסמכות שלי שאני חושב שזה מהותי' ושר האוצר בא ואומר שיש פה משהו כלכלי מהותי, יש הליך מוסדר שמגיע לראש הממשלה, בירור בין השרים, ולכן שר האוצר הוא לא המכריע האחרון פה.

<שי באב"ד: ואני חושב שאם ההצעה הזאת - - -

יואב קיש: עם זה אני יכול לחיות.

<שי באב"ד: עם ההצעה הזאת אפשר לחיות.

יואב קיש: זה אני יכול לחיות.

בצלאל סמוטריץ': איפה שהנציב מחליט נגד הוועדה ויש לזה עלויות כלכליות - - -

<שי באב"ד: לא, ושר הבט"פ היה עם הנציב, כי אם שר הבט"פ לא עם הנציב האירוע נגמר.

בצלאל סמוטריץ': כן, ודאי.

<שי באב"ד: זהו, ואז זה מוסדר.

<שי באב"ד: שר האוצר לא מחליט לבד, ראש הממשלה מכריע בסוגיה, נגמר.

<שי באב"ד: לכן באתי, תודה רבה לחברים.

<קריאה: ומה אם מדובר בתשתית לאומית ויש ניגוד אינטרסים כי היזם הוא תש"ן או קצ"א, חברה ממשלתית?

<שי באב"ד: אז לא הבנתי, מה הבעיה?

<קריאה: מה אם היזם הוא יזם ממשלתי כמו תש"ן או קצ"א והוא למעשה צריך מערך כיבוי מאוד יקר והדיון הוא בעצם מי יקבע האם זה ייושם או לא? יש ניגוד אינטרסים במה שמוצע כאן.

בצלאל סמוטריץ': איזה ניגוד אינטרסים?

בצלאל סמוטריץ': לא הבנתי, העסק שייך לממשלה, הממשלה רוצה שהוא ייהרס?

יואב קיש: רגע, בצלאל, אל תתנפל עליה, שאלה שאלה.

יואב קיש: עם כל הכבוד, אני מנסה להבין, את אומרת שאם זה בא בכלל - - - אנחנו צריכים למרק את זה, אתה רוצה, תישאר או לא.

<שי באב"ד: אני חייב לרוץ - - -

יואב קיש: בסדר.

יואב קיש: אני רוצה להבין, את אומרת שאם יש דרישה לכיבוי כנגד גוף ממשלתי, שלא יהיה פה מנגנון ממשלתי שבא להקל עליהם בעניין הזה.

<קריאה: בדיוק, כי אנחנו מדברים על הקמה של בית זיקוק חדש במפרץ חיפה ויש שם דרישות כבאות.

בצלאל סמוטריץ': אני אתחיל מהסוף, מהדברים שלך, בהנחה שיש חברה שהיא חברה ממשלתית, הממשלה מאוד לא רוצה שהיא תישרף, היא מאוד לא רוצה שמישהו חלילה ייפגע והממשלה תהיה אחראית אחר כך.

בצלאל סמוטריץ': הפקידים שיקבלו את ההחלטה הזאת אחר כך עלולים לעמוד למשפט על גרימת מוות.

בצלאל סמוטריץ': אין פה שום ניגוד אינטרסים.

יואב קיש: שנייה, אני לא שמעתי את בצלאל, תחזור על דבריך.

בצלאל סמוטריץ': אני אומר עוד פעם.

בצלאל סמוטריץ': אני מתחיל מהסוף.

בצלאל סמוטריץ': אין שום ניגוד אינטרסים, להיפך, כשהחברה היא חברה ממשלתית הממשלה מאוד לא רוצה שהחברה תישרף, היא מאוד לא רוצה שאנשים ייפגעו והממשלה תהיה אחראית לזה ותפצה אותם ותעמוד לדין על גרימת מוות ברשלנות, אין שום ניגוד עניינים.

בצלאל סמוטריץ': הניגוד הוא לא ניגוד ענייני, הבעיה היא, ואתה פתחת, יואב, ובאמת הטיעון שלך, אני חושב, לא מחזיק מים, זה כמו להגיד שבוא ניתן למשטרה כמה ימי מעצר.

בצלאל סמוטריץ': אני בא עכשיו מדיון בוועדת חוקה, ניתן למשטרה, היא אחראית על החקירה, בוא ניתן לה לקבוע כמה ימי מעצר צריך לשים את החשוד.

בצלאל סמוטריץ': אז עם כל הכבוד - - -

יואב קיש: מה הקשר?

יואב קיש: למה אתה לוקח דבר שלא דומה ו - - -

בצלאל סמוטריץ': אני אסביר לך למה זה דומה.

יואב קיש: האחריות היא לא של המשטרה.

בצלאל סמוטריץ': תן לי להסביר, אני לא הפסקתי אותך.

בצלאל סמוטריץ': המשטרה, תפקידה להגיע לחקר האמת, לשבת ולהוציא ממנו את האמת, בא בית המשפט ומשקלל את זה עם אינטרסים נוספים, של זכויות חשודים, עם אינטרסים ציבוריים אחרים בכלל שהחקירה לא תזוהם.

בצלאל סמוטריץ': זה כך.

יואב קיש: השווית, הסמכות היא אצל בית המשפט והאחריות אצל בית המשפט.

בצלאל סמוטריץ': לא, אתה טועה, לא נכון.

יואב קיש: זה בדיוק.

בצלאל סמוטריץ': לא נכון.

בצלאל סמוטריץ': האחריות היא על המשטרה, היא צריכה - - -

יוליה מלינובסקי: לא, אבל יש לי שאלה ל - - -

בצלאל סמוטריץ': רגע, חבר'ה, תנו לדבר.

בצלאל סמוטריץ': האחריות היא על המשטרה, היא זאת שצריכה לסיים את החקירה והיא זאת שצריכה למצוא את מי שאשם.

יואב קיש: מה פתאום?

בצלאל סמוטריץ': בוודאי שכן, האחריות היא על - - -

יואב קיש: טוב, עזוב, זה לא רלוונטי.

בצלאל סמוטריץ': רגע, אז בואו נדבר לעניין הזה.

בצלאל סמוטריץ': כיבוי אש, יש לו תפקיד אחד בלבד.

בצלאל סמוטריץ': לא מעניין אותו הצמיחה במשק ולא מעניין אותו העול שיהיה, זה בכלל לא מעניין אותו, מעניין אותו, אל"ף, למנוע שריפות, ובי"ת, גם לא להיות אחראי לזה.

בצלאל סמוטריץ': בסדר?

בצלאל סמוטריץ': מעניין אותו פעם אחת למנוע שריפות אמיתיות ופעם שנייה, ותסלחו לי שאני לוקח את זה למקום הזה, גם לכסות את עצמו ולהגיד שהוא היה בסדר אחר כך.

בצלאל סמוטריץ': כל גוף רוצה להוריד מעצמו אחריות, גם אם המחיר יהיה, לא אכפת לו איזה רגולציה הוא יטיל, מישהו חייב לאזן - - -

נאוה בוקר: לא מוחאים כפיים בכנסת.

בצלאל סמוטריץ': ועוד פעם, אני לא כועס עליהם על זה.

בצלאל סמוטריץ': אני לא כועס עליהם, זה תפקידם.

זאב בנימין בגין: לא, זה תפקידם.

בצלאל סמוטריץ': הם קנדידט שזה תפקידו, אבל זו פריזמה מאוד חלקית.

בצלאל סמוטריץ': מישהו חייב לאזן את הפריזמה הזאת עם משהו הרבה הרבה יותר רחב.

בצלאל סמוטריץ': לכן מה שהציע - - -

יואב קיש: בסדר, בצלאל.

בצלאל סמוטריץ': אז אם הוועדה המייעצת זורמת עם זה, ההרכב שלה הוא מספיק רחב כדי לייצר את האיזון.

יואב קיש: אבל, בצלאל, הייתה פה בגדול הסכמה.

יואב קיש: אני לא התנגדתי, מה שהסברתי, מה שלא הייתי מוכן - - -

בצלאל סמוטריץ': אני רק אומר, הולכים נגד ה - - - הוועדה אמורה להיות גורם מאוזן, יש בה גם וגם וגם, אם הנציב הולך נגד הוועדה, אז הוא חייב את ההסכמה של שר האוצר שמביא את הזווית השנייה ויבוא בסוף - - -

יואב קיש: נכון.

יואב קיש: קודם כל אני רוצה להגיד שלגבי - - - קודם שר האוצר היה רק עם הבט"פ, בהצעת החוק הממשלתית הנציב לא נכנס לעניין של שר האוצר.

יואב קיש: אנחנו פה דווקא מרחיבים לאוצר משהו שאם לא הגשתם.

יואב קיש: אתם הגשתם - - -

בצלאל סמוטריץ': הדבר הכי חשוב זה הנציב, כי אם אתה - - -

יואב קיש: בדיוק, בסוף מה שאתם הגשתם - - - בצלאל, בסוף מה שאתם - - -

בצלאל סמוטריץ': - - - הנציב - - - ועד העובדים שלו - - -

יואב קיש: אתה מבין את האבסורד?

יואב קיש: אתם רציתם להיות גורם רלוונטי מול הנציב ולא מול שר הבבט"פ ואתם כתבתם בהצעת החוק הממשלתית רק שר הבט"פ.

בצלאל סמוטריץ': אני חוזר בי.

בצלאל סמוטריץ': אם אני לטובתם אני חוזר בי.

יוליה מלינובסקי: אני רוצה לשאול משהו.

יואב קיש: לא, אני רוצה רגע - - -

יוליה מלינובסקי: לא, אבל אני רוצה לשאול - - -

יואב קיש: הוא צריך ללכת.

יוליה מלינובסקי: לא, אבל אני רוצה לשאול אותו לפני שהוא הולך.

<קריאה: אבל עוד לא קיבלנו תשובה על ניגודי אינטרסים.

יואב קיש: סליחה, לא, אי אפשר, די, הרעש מפריע.

יואב קיש: אף אחד לא מדבר עכשיו.

יואב קיש: תודה.

יואב קיש: חברת הכנסת יוליה מלינובסקי.

יוליה מלינובסקי: שאלה אחת.

יוליה מלינובסקי: מחר הרשות הלאומית למלחמה בתאונות דרכים מוציאה איזה שהיא החלטה שיש לה השלכת רוחב, מה קורה?

יוליה מלינובסקי: גם פה אתם רוצים את הסמכות של שר האוצר?

<שי באב"ד: נכון.

יוליה מלינובסקי: זו השאלה הראשונה, כי יש לנו כמה רשויות, כבאות זה לא גוף יחיד.

<שי באב"ד: נכון.

יוליה מלינובסקי: דבר נוסף, קרה כל ההליך הזה ובסוף אחרי כל ההליך, ועדה מייעצת, שר הבט"פ ושר האוצר וקיבלתם החלטה, של מי האחריות?

יוליה מלינובסקי: מי בסוף - - -

יואב קיש: לא, זו החלטת ראש ממשלה.

בצלאל סמוטריץ': של הממשלה, אין דבר כזה.

יוליה מלינובסקי: ממשלה?

<שי באב"ד: יש ראש ממשלה במדינת ישראל שאם הוא בסוף החליט האחריות היא שלו, מה זאת אומרת?

בצלאל סמוטריץ': ואנחנו לוקחים סיכונים.

בצלאל סמוטריץ': אנחנו מנהלים סיכונים, יש במדינה ניהול סיכונים.

<קריאה: וראש הממשלה יישב וידון אם זה שלושה ספינקלרים או ארבעה ספינקלרים?

<שי באב"ד: ראש הממשלה, יגיע אליו לא דיון של שלושה ספינקלרים או ארבעה, כי זה לא עלות כלכלית משמעותית משקית, רק במקום ששר הבט"פ - - -

יואב קיש: אז בוא נגדיר מה זה עלות - - -

יוליה מלינובסקי: לא, אדוני, לא השלמתי את השאלה.

יואב קיש: יוליה מלינובסקי, בבקשה.

יוליה מלינובסקי: ברגע שהנציב מקבל החלטה על תקנות כאלה ואחרות, יש עליו אחריות, בית משפט, אחריות אדמיניסטרטיבית, ברגע שאנחנו הולכים להליך הזה, כפי שאתם מציעים, אוקיי, אתה רוצה להגיד שמחר תהיה שריפה וההחלטה תהיה פרסונלית של ראש הממשלה - - -

<שי באב"ד: עדיין הנציב אחראי.

יוליה מלינובסקי: לא.

<שי באב"ד: ודאי שכן.

<שי באב"ד: מה לעשות?

<שי באב"ד: הוא דרג ממונה על ידי הדרג המדיני - - -

יוליה מלינובסקי: לא, לא, לא, סליחה.

<שי באב"ד: אל תגידי לא, אם הנחו אותו שזו המדיניות הוא אחראי.

יוליה מלינובסקי: לא, דקה, זו הבעיה.

<שי באב"ד: הוא לא רוצה, שישים מפתח, מה זאת אומרת?

יוליה מלינובסקי: שי, סליחה, לא יכול להיות מצב, אם נציב אומר שהוא לא מקבל החלטה כזאת ואתם הלכתם להליך אלטרנטיבי ובסוף הפכתם את ההחלטה שלו וקיבלתם החלטה אחרת, בגלל שיקולים כאלה ואחרים, הוא לא יכול להיות אחראי.

יואב קיש: הוא יכול להתפטר.

<שי באב"ד: חד משמעית שכן.

<שי באב"ד: מחר בבוקר שר הבט"פ מתקין תקנות שקשורות לנציבות, הוא כפוף אליהם, מה זאת אומרת?

<שי באב"ד: יש היררכיה במדינת ישראל - - -

יואב קיש: רגע, נשמע את היועץ המשפטי.

יוליה מלינובסקי: אתה לא יכול - - -

יואב קיש: יוליה, שאלת שאלה, בסדר.

יוליה מלינובסקי: שתי שאלות.

יואב קיש: שמענו.

יואב קיש: אני רוצה לשמוע את הייעוץ המשפטי.

יואב קיש: מה קורה בסיטואציה שהתהליך קורה ובסוף החלטה מתקבלת בניגוד לדעתו של הנציב.

<עידו בן יצחק: בסופו של דבר הנציב אחראי למה שקורה, הוא אחראי על כיבוי אש במדינה.

יואב קיש: אז אם הוא חושב שההחלטה, הוא לא מסוגל למלא את תפקידו בכפוף להחלטה הוא יכול להתפטר.

<עידו בן יצחק: כן.

<עידו בן יצחק: אבל השאלה אם אנחנו רוצים להגיע - - -

בצלאל סמוטריץ': אבל הוא אחראי על פינה מסוימת, בסוף זו שאלה של מדיניות.

בצלאל סמוטריץ': אתה מנהל סיכונים, האם אתה מוכן לקחת 5% סיכון, 10% סיכון, תוחלת הנזק, הסיכון - - -

<עידו בן יצחק: בשורה התחתונה, אם קורה משהו הנציב נושא באחריות.

יואב קיש: להבנתי המשמעות - - -

<קריאה: ברור, הוא ראש המערכת, הוא ראש ארגון.

בצלאל סמוטריץ': - - - השר לבטחון פנים - - -

יואב קיש: בצלאל, אתה לא יכול להשתלט פה על הדיון, מספיק, נו.

יואב קיש: אני אוציא אותך בסוף.

יואב קיש: חברת הכנסת יוליה מלינובסקי, להבנתי בסיטואציה הזו לנציב יש שתי אפשרויות, אחת, להגיד שהוא מקבל את החלטת הממשלה, ראש הממשלה, בעניין ומיישם את המדיניות בהתאם, והשנייה, להגיד שהוא לא מקבל את ההחלטה ומתפטר.

יואב קיש: אלה שתי האפשרויות שעומדות בפניו.

זאב בנימין בגין: נכון.

זאב בנימין בגין: בסדר, אלה החיים.

יוליה מלינובסקי: השאלה הראשונה, אדוני המנכ"ל, האם - - -

יואב קיש: אני רוצה להגדיר מה זה משמעויות כספיות משמעותיות.

<שי באב"ד: אני רוצה קודם כל להצהיר, כי אין מצב שהסעיף הזה יכול לעבור בחקיקה, יש לזה השלכות רוחב מהותיות מבחינתנו, פעילות הוועדה - - -

יואב קיש: תגיד איזה מספר סעיף.

<שי באב"ד: סעיף 25.

<עידו בן יצחק: 126א(יא).

יואב קיש: על העלות של הוועדה.

בצלאל סמוטריץ': אני מבקש להזהיר אותך לפני שאתה מצהיר ש - - -

נאוה בוקר: איפה זה?

נאוה בוקר: אני לא רואה את זה.

בצלאל סמוטריץ': אני יכול לאשר את זה - - -

<שי באב"ד: אוקיי, אני מצהיר פה בפני הוועדה ואומר שאנחנו ניקח את העלויות של הוועדה, אבל בוודאי ובוודאי שזה לא מופיע כסעיף בחוק, יש לכם התחייבות שלי לפרוטוקול בתוך הוועדה.

יואב קיש: בסדר.

יואב קיש: היה נושא של עלויות, יש פה ועדה חדשה - - -

זאב בנימין בגין: מה הוא הצהיר?

יואב קיש: הוא אמר שהעלויות - - - אנחנו אמרנו שהעלויות יחולו על האוצר והכנסנו את זה בחוק.

יואב קיש: אומר מנכ"ל האוצר, הוא מסכים, כך יהיה, הוא מבקש שזה לא יהיה בחוק.

<שי באב"ד: נכון, יש לזה השלכות רוחב.

יואב קיש: אין בעיה, מקובל עליי.

לאה פדידה: שמה?

<שי באב"ד: כי יש לזה השלכות רוחב מפה עד הודעה חדשה - - -

יואב קיש: אין בעיה, מקובל עליי.

יואב קיש: יש לך בעיה עם זה?

יואב קיש: לא.

<שי באב"ד: עובדה שאני מסכים, אני אומר ש - - - לא בחוק.

יואב קיש: תודה.

יואב קיש: אני רוצה להתקדם בעניין - - -

<קריאה: אני רוצה שוב להתייחס לניגוד האינטרסים בין חברה ממשלתית - - -

יואב קיש: לא, סליחה, שמענו את ההערה שלך.

<קריאה: אבל לא קיבלנו מענה.

יואב קיש: אני חושב שתשובתו של חבר הכנסת סמוטריץ היא בהחלט תשובה טובה.

<קריאה: אבל אני אביא לך דוגמה שקיים ניגוד אינטרסים בתש"ן, תש"ן נלחמה כדי לא לעשות סקרים חדשים של סיכונים כשמושפעת כל האוכלוסייה של מפרץ חיפה מסביב, מבית זיקוק חדש ש - - -

יואב קיש: טוב, יש גוף - - -

<קריאה: זה המקרה המיוחד והמעניין.

יואב קיש: אני לא אמרתי שיכול להיות גוף ספציפי של חברה ממשלתית שיהיה לה אינטרס שלה, זה ברור, אני לא מדבר על זה, לא הממשלה כממשלה.

<קריאה: אבל מה יקרה כשתבוא תש"ן ותגיד 'תקלו לי' - - -

יואב קיש: סליחה, את מפריעה, שמענו, תודה.

יואב קיש: אני רוצה לסכם ולהגיד שלשם אנחנו הולכים.

יואב קיש: אתה צריך להקריא עוד משהו?

<עידו בן יצחק: אני רוצה, רק שיהיה ברור מה שקורה כאן, הנציב נושא באחריות למה שקורה כאן, הוא יישא באחריות לדברים שהוא חושב מקצועית שהם לא נכונים, שהם יגרמו לנזק.

<עידו בן יצחק: זה מה שקורה.

יואב קיש: אנחנו מכניסים - - -

<קריאה: תראה, גם הרמטכ"ל נושא באחריות - - -

<עידו בן יצחק: - - - הסמכות אצלו.

יואב קיש: סליחה, עידו, אני רוצה להגיד ככה, אני רוצה להגיד את זה בצורה הכי ברורה ושיבינו אנשים וחברי הכנסת, אנחנו נצביע על זה.

יואב קיש: יכול להיות שלראשונה אנחנו מכניסים פה מנגנון שיכניס לכבאות ולכיבוי אש שיקולים כספיים וזה חשוב.

<עודד ברוק: זה לא נכון, גם היום אנחנו מחויבים בראייה - - -

יואב קיש: בסדר, מעולה, אז אתם עושים את זה גם היום.

יואב קיש: אני אומר, ברמת החקיקה, לא יודע אם זה מופיע בחקיקה איפה שהוא - - -

<קריאה: בגלל זה אנחנו פה.

יואב קיש: סליחה, זה מפריע, לא מתפרצים עכשיו.

יואב קיש: אני מבקש להקשיב.

יואב קיש: אנחנו מוסיפים תהליך שבו אם יש אי הסכמות בין דרישות הכבאות שיובאו, בין על ידי שר הבט"פ או על ידי הנציב, וזה אנחנו הכנסנו בוועדה, שהן סותרות תפיסה של הוועדה המייעצת ואחר כך זה מגיע לשר האוצר ועדיין אין הסכמה בין השרים, כי ברגע הזה זה כבר עבר לנושא של השרים, זה מנגנון שיגיע להחלטת ראש הממשלה ובעניין הזה יכריע ראש הממשלה - - -

<עודד ברוק: לא כל הדברים מגיעים לשר.

יואב קיש: בסדר, יש לך ועדה מייעצת, כל דבר מגיע לוועדה מייעצת.

בצלאל סמוטריץ': אם שר האוצר לא יאשר לכם אתם תלכו לשר, הוא הממונה עליכם.

<עודד ברוק: לא הכול - - -

יואב קיש: רגע, זה מעניין, מה לא מגיע לשר?

יואב קיש: מה הכוונה?

יואב קיש: כל דבר עכשיו יעבור דרך הוועדה המייעצת, נכון?

<עידו בן יצחק: כן.

יואב קיש: אם יש אי הסכמה עם הוועדה המייעצת - - -

זאב בנימין בגין: אי הסכמה בין מי למי?

בצלאל סמוטריץ': בין הנציב לוועדה המייעצת.

יואב קיש: אני מדבר עם הכבאות, אתה עכשיו הגשת תקנה או איזה שהוא משהו - - -

<עודד ברוק: התקנה מגיעה לשר, אבל יש - - -

יואב קיש: לא לשר, עזוב את השר, השר לא בלופ, לא תקנה, הוראות.

יואב קיש: ההוראות האלה עוברות דרך הוועדה המייעצת, עכשיו הוועדה המייעצת באה בהצעה שהיא שונה מההצעה שלך, יש לך שתי אפשרויות, אחת לקבל את ההצעה שלה ושתיים, להגיד שאתה לא מקבל ואתה ממשיך עם ההצעה שלך.

יואב קיש: אם זה מה שבחרת לעשות, השלב הבא זה שיש גם היוועצות בעניין הזה ספציפית עם שר האוצר, כי כל מה שיש איתו אי הסכמה יעלה להיוועצות גם עם שר האוצר.

יואב קיש: שר האוצר יכול להגיד 'מסכים איתך' או יכול להגיד 'לא מסכים איתך'.

יואב קיש: בסיטואציה שהוא לא מסכים איתך שר הבט"פ - - -

בצלאל סמוטריץ': כן, אתה תלך לשר שלך.

יואב קיש: עידו, זה חשוב שתקשיב.

יואב קיש: אני חייב שאתם תהיו בלופ, אנחנו מסיימים פה את הדבר הזה ואנחנו מצביעים על זה.

יואב קיש: אני עושה סדר מהתחלה, אני רוצה לסיים.

יואב קיש: אני מבקש קשב גם של חברי הכנסת כי אנחנו נצביע על זה.

יואב קיש: אנחנו מדברים על כל תקנה או הוראה ששר הבט"פ או נציב הכבאות מוציאים.

יואב קיש: הן מגיעות לוועדה המייעצת, הוועדה המייעצת תיתן את תשובתה, אמרנו, תוך 60 יום, לא שלושה חודשים, 60 יום.

יואב קיש: נתנה הוועדה המייעצת תשובה שהיא מאשרת אז העסק ממשיך במסלול הירוק, אין בעיה.

יואב קיש: נתנה הוועדה המייעצת שהיא מתנגדת ומציעה נוסח אחר, רשאי הנציב ושר הבט"פ לשתי אפשרויות, אחת, לקבל את המלצות הוועדה המייעצת ואז זה נכנס למסלול הירוק.

יואב קיש: בחר שלא, כי לתפיסתו יש פה טעות והוא רוצה לעמוד על דעתו, הוא רשאי ללכת להיוועצות עם שר האוצר.

יואב קיש: שר האוצר יבחן את הדברים, גם הוא תוך 60 יום צריך לתת תשובה, הוא לא יכול עכשיו למשוך את זה יותר מדי זמן, החליט שהוא מסכים עם הנציב או עם שר הבט"פ, נגמר ההליך, חזר להיות הליך ירוק.

יואב קיש: החליט שהוא מתנגד להחלטת הנציב או שר הבט"פ העניין יגיע לדיון בין שרים, שר הבט"פ ושר האוצר, לראש הממשלה, ראש הממשלה יקבע בסיטואציה הזו את המדיניות בהתאם למי מהשרים.

בצלאל סמוטריץ': השלב האחרון הוא לא בחוק, הוא מוסדר כבר היום.

יואב קיש: כן.

יואב קיש: בבקשה, בני בגין.

זאב בנימין בגין: אם אתה מתכוון, כל המנגנון, כולל ההיוועצות, כולל הבוררות אצל ראש הממשלה, ייכנס לחוק כחוק, אני מבקש לדעת לשם הניקיון האם יש באמת חוק כזה?

זאב בנימין בגין: אנחנו מתערבים בזאת בעבודת הממשלה?

זאב בנימין בגין: המעורבות של ראש הממשלה במקרה של מחלוקת בין שרים היא דבר תמידי כמעט חודשי ולחוקק את זאת נראה לי התערבות מרחיקת לכת בסדרי עבודת הממשלה.

יואב קיש: אוקיי, בואו נשמע את עידו.

זאב בנימין בגין: אז אני מציע להשאיר את זה, ברור שבמקרה של מחלוקת יילכו לראש הממשלה.

יואב קיש: במנגנון הקיים.

זאב בנימין בגין: רק לעצור לפני ראש הממשלה.

יואב קיש: בואו נשמע את היועץ המשפטי.

<עידו בן יצחק: אני מכיר לפחות תקדים אחד, בנושא של תחולת סמכויות של פקחים של המשרד להגנת הסביבה.

זאב בנימין בגין: של מה?

זאב בנימין בגין: לא שמעתי.

<עידו בן יצחק: חילוקי דעות בין המשרד להגנת הסביבה לבין שר הביטחון לגבי סמכויות פקחים במשרד.

<עידו בן יצחק: זה קיים בחוק ההוא, בחוק הגנת הסביבה, יכול להיות שיש דוגמאות נוספות, אני לא יודע - - -

יואב קיש: אם לא צריך את זה וזה קיים אז אני מוותר, אני מסכים עם בני בגין.

יואב קיש: אני צריך לכתוב את זה בחוק?

<עידו בן יצחק: אם אנחנו קובעים הסדר שלם אז בואו נכתוב אותו.

זאב בנימין בגין: לדעתי זה לא נקי, אבל בסדר.

יואב קיש: טוב.

יואב קיש: בבקשה, מה שמך?

<רעות בינג: רעות בינג, משרד המשפטים.

<רעות בינג: אני רק רוצה להבהיר שבעצם יש כאן שני סוגי הוראות, סוג אחד זה תקנות שהן מגיעות לשר לבט"פ ואז גם יש משמעות למנגנון הזה.

<רעות בינג: ההוראות השניות הן הוראות נציב שהן בכלל לא מגיעות, בחלק מהמקרים בוודאי שהן לא מגיעות לשר לבט"פ ואז זה משהו שאנחנו לא מכירים בחקיקה וגם מבחינת המבנה, בהסכמה של - - -

יואב קיש: אז אני אגיד לך מה הבעיה.

<רעות בינג: רגע, שנייה.

<רעות בינג: בהסכמה של שר אוצר על גורם מקצועי.

<רעות בינג: אולי הדבר היותר נכון זה איזה שהוא גורם מקצועי במשרד האוצר.

יואב קיש: עצרי, אני אגיד לך מה הבעיה.

יואב קיש: ההוראות האלה זה בדיוק מה שעורר את הבעיות.

יואב קיש: יש פה הוראות שיש להן משמעות כלכלית כבדה למשק, זו הנקודה, מפה התחלנו.

בצלאל סמוטריץ': אני הכי מוטרד מהן פה.

בצלאל סמוטריץ': ההוראות של השר לבט"פ - - -

יואב קיש: זו כל הבעיה.

יואב קיש: זו מטרת החוק הזה עכשיו, בדיוק לטפל בנקודה שאת אמרת, ההוראות הן הנושא שאנחנו רוצים לטפל.

<רעות בינג: זה ההבדל של הוועדה, זו המשמעות של ועדה מייעצת.

יואב קיש: שי, השאלה היא, אם הנוהל קיים בממשלה האם נכון להכניס אותו לחקיקה או לא?

<שי באב"ד: לא צריך, זה נוהל רגיל של בירור בין שרים.

יואב קיש: אני לא בטוח, תבדוק את זה.

<שי באב"ד: נוהל בירור בין שרים, אני אומר לך, קיים - - -

זאב בנימין בגין: כן, נו, לא צריך.

<קריאה: לא כל דבר מגיע לשר.

<שי באב"ד: שני שרים לא מסכימים ביניהם, יש נוהל בירור מסודר, באים למזכיר הממשלה - - -

יואב קיש: אוקיי, אז בואו נשאיר את זה ל - - -

בצלאל סמוטריץ': רגע, אני כן רוצה להגיד נקודה אחת.

יואב קיש: עוד לא גמרתי.

יואב קיש: בצלאל, תן לי רגע.

בצלאל סמוטריץ': לא, בהקשר של זה.

יואב קיש: לא, לא בהקשר של זה.

יואב קיש: בהקשר של זה, מאוד פשוט.

יואב קיש: בהקשר של זה, אני אבקש מהיועץ המשפטי לעשות בדיקה, אם הנוהל הזה קיים לא ייכנס לחוק, אם לא קיים ייכנס.

יואב קיש: זהו.

בצלאל סמוטריץ': עוד הערה.

יואב קיש: בבקשה.

יואב קיש: עכשיו כן.

בצלאל סמוטריץ': צריך לראות שלא נוצר מצב שבו אם אנחנו קובעים בחוק שהסמכות לאשר את ההחלטה של הנציב היא של שר האוצר, יכול שר האוצר להגיד לשר הבט"פ, 'אדוני, אין לך סיי בכלל'.

יואב קיש: לא, לא.

בצלאל סמוטריץ': לכן צריך לקבוע שאם יש ויכוח אז הנציב הולך לשר לבט"פ לערב אותו ואז זה הופך ל - - -

יואב קיש: לא אמרנו שזו הסמכות.

יואב קיש: אבל, בצלאל, לא אמרנו שהסמכות היא של שר האוצר.

יואב קיש: אל תגיד דברים שלא אמרנו.

בצלאל סמוטריץ': אם שר האוצר צריך לאשר לו זה מה שאמרת.

יואב קיש: לא, אמרתי חובת היוועצות איתו.

בצלאל סמוטריץ': אין, אבל אם שר האוצר לא מאשר - - -

יואב קיש: אז זה הולך ל - - - אם לא מאשר, נכון, אבל הוא לא - - -

בצלאל סמוטריץ': אז המשמעות היא שהנציב צריך ללכת לשר לבט"פ, לערב אותו ואז יש כאן שני שרים.

<קריאה: נכון, זה שר לבט"פ ושר האוצר, לא נציב.

<עודד ברוק: זה משנה את הוראות החוק הקיים.

<קריאה: יואב, קח בחשבון שיש לי הסתייגות על סעיף - - -

<שי באב"ד: השר לבט"פ ושר האוצר - - - לא קובע לבד.

<קריאה: זה משנה את הוראות החוק הקיים.

יואב קיש: תודה.

יואב קיש: מי כבודו?

<דוד קופל: דודי קופל, סגן היועץ המשפטי במשרד האוצר.

<דוד קופל: בהמשך למה שרעות אמרה וחבר הכנסת סמוטריץ, נכון יותר, גם מבחינה מוסדית וגם כדי לפשט את ההליך הזה, שככל שמדובר בהוראות של הנציב, יהיה מולו גורם מקצועי במשרד האוצר שזה המנכ"ל ואז אנחנו לא צריכים לערב את השר מלכתחילה, לא את שר הבט"פ ולא לייצר פה מנגנון מסורבל מדי.

<דוד קופל: ובמקרה של מחלוקת אפשר עדיין לעלות לראש הממשלה.

בצלאל סמוטריץ': אבל למה שהמנכ"ל במשרד הבט"פ יאשר - - -

<דוד קופל: כי זה יותר מתאים, כי זה גורם מקצועי.

בצלאל סמוטריץ': אבל גם עליו אני לא סומך.

בצלאל סמוטריץ': כשיש סיפור מורכב, יש עלויות גבוהות על המשק וזה בניגוד לעמדה של הוועדה המייעצת, אני רוצה פיקוח של דרג מדיני.

<דוד קופל: אבל זה לא מתאים שדרג נבחר, ששר האוצר יהיה מול פקיד.

בצלאל סמוטריץ': אז אני הצעתי כיוון אחר, השר לבט"פ.

בצלאל סמוטריץ': שהנציב יילך לשר הממונה עליו ושיעבדו ביניהם.

יואב קיש: שר הבט"פ ושר האוצר.

<דוד קופל: זה מנגנון מסורבל הרבה יותר ובעצם להקנות - - -

יואב קיש: אז אתה לא רוצה?

יואב קיש: אז נשאיר את זה לנציב.

<דוד קופל: לא, אני אומר, זה בעצם להקנות לשר הבט"פ - - -

יואב קיש: אתה רוצה להשאיר את זה לנציב שיחליט לבד?

<דוד קופל: לא, ממש לא.

יואב קיש: אוקיי, תודה.

יואב קיש: מי עוד רוצה לדבר?

יואב קיש: בבקשה.

יואב קיש: אני לא פותח את הדיון, רק לגבי הנושא שאנחנו מדברים עליו עכשיו.

יואב קיש: נציבות, בבקשה, אני רוצה לשמוע אתכם.

<עודד ברוק: הנושא הזה הוא בעצם בניגוד לחוק כי החוק במפורש קובע שיש סמכויות לנציב שהן לא קשורות בכלל לשר והשר לא מתערב בהן.

<עודד ברוק: אתם כאן רוצים לערב את השר בדברים שלא שייכים אליו.

<עודד ברוק: מעבר לכך שאתם עכשיו מכניסים לו, בעצם אתם נועלים את הנציב, הנציב יותר לא יכול לקבל החלטות.

בצלאל סמוטריץ': נכון.

<עודד ברוק: בשום דבר.

<עודד ברוק: זו המשמעות.

יואב קיש: לא, לא, לא, אני אגיד לך מה אנחנו עושים.

<עודד ברוק: זו המשמעות.

יואב קיש: לא, אני אומר לנציב ככה, אתה תקבל את ההחלטות בצורה הכי מקצועית שאתה מקבל, כמו שעשית עד היום.

יואב קיש: דבר אחד שהוספנו זה את הוועדה המייעצת שזה איזה שהוא גוף ביקורת לנציב, שלא היה לו עד היום.

<עודד ברוק: זה לא גוף ביקורת מקצועי, זה גוף ביקורת כלכלי.

בצלאל סמוטריץ': לא, הוא מאוזן.

בצלאל סמוטריץ': הוא גם וגם.

יואב קיש: הוא מאוזן, אבל אין ספק שהוא נובע - - -

<עודד ברוק: הוא לא מאוזן, אחד בתחום כיבוי אש וארבעה בתחום הכלכלה.

יואב קיש: אני עונה לך.

יואב קיש: אין ספק שישנה משמעות כלכלית, שזה חלק מאוד משמעותי מהשיקולים שלו, חד וחלק, אבל אתם תציגו את הנתונים שלכם ויהיה שם דיון.

יואב קיש: בסופו של דבר הגוף הזה יבוא עם תשובה.

יואב קיש: המקום שאנחנו מכניסים תהליך שהוא שונה ממה שהיה לך עד היום וכן, הוא גם נוגע במקומות שבהם זה לא היה בסמכות שר הבט"פ והוא לא התערב, זה במקומות שבהם בוועדה המייעצת, ואני רוצה להוסיף עוד משהו וזה הגדרה של בעל משמעות כספית גבוהה, כי עוד לא דיברנו על זה, אבל זה ייכנס, אבל אנחנו נעשה במקומות האלה הליך שמכניס הסתכלות כספית שעד היום לא הסתכלנו עליה.

יואב קיש: אולי.

יואב קיש: או שכן הסתכלנו, לא משנה, אני אומר לך שזה משהו שהגיע מצורך אמיתי של הציבור, מהלך נדרש ולצערי הגיע עד למקום הזה שהגענו אליו עכשיו.

יואב קיש: וכן, אנחנו מחוקקים עכשיו תיקון לחוק בדיוק מהסיבה הזו שאנחנו חושבים שהגיע הזמן להוסיף את השיקולים האלה.

<קריאה: יש הערה בעניין הזה.

יואב קיש: אני חייב להתקדם עם הדיון.

בצלאל סמוטריץ': אני רוצה רק משפט אחד לבג"צ שיוגש על החוק הזה.

יואב קיש: לא יוגש בג"צ.

בצלאל סמוטריץ': לא יודע, אבל צריך לומר אותו לפרוטוקול.

יואב קיש: אני רוצה לשמוע מי רוצה להתייחס.

<בר לוי: מהמשרד לבטחון פנים, אפשר להגיד משהו?

יואב קיש: רק שנייה.

יואב קיש: מה שמך?

<עומר סלע: עומר סלע, מייצג את חטיבת בטיחות אש.

<עומר סלע: אני רוצה להגיד - - -

<יעל ארבל: כן, מוכר מוצרי אש.

יואב קיש: מי זה חטיבת בטיחות אש?

יואב קיש: אני לא יודע מי זה.

<יעל ארבל: מוכר.

<עומר סלע: חטיבת בטיחות אש זה החברות המובילות במשק.

יואב קיש: תודה, אני לא מתעסק עם הציבור - - -

<קריאה: יוצא כיבוי אש.

<עומר סלע: אני רוצה ל - - -

יואב קיש: לא, רק משרדי הממשלה.

יואב קיש: מה שמך?

<יעל ארבל: יעל ארבל ממלון ארבל בתל אביב.

יואב קיש: תודה, לא מעוניין.

יואב קיש: בבקשה, מה שמך?

<בר לוי: בר, מהלשכה המשפטית בבטחון פנים.

<בר לוי: קודם כל באמת כל השינוי הזה לגבי התייעצות עם שר האוצר לגבי הנחיות של הנציב שלא מגיעות היום לשר לבטחון פנים, זה משהו שאנחנו שומעים עליו רק עכשיו.

<בר לוי: אני כן מבקשת זמן לקבל את עמדת השר לבטחון פנים לנושא.

יואב קיש: לא יודע אם יהיה זמן לזה.

יואב קיש: אנחנו צריכים להחליט עכשיו.

יואב קיש: עוד מישהו ממשרדי הממשלה רוצה עוד להתייחס?

יואב קיש: אוקיי.

בצלאל סמוטריץ': תן לי משפט אחד, באמת לבג"צ.

בצלאל סמוטריץ': אני רוצה לעשות הבחנה מאוד ברורה בין החלטות במקרה קונקרטי, שבהם בדרך כלל בשיטת המשפט שלנו אין התערבות של שר, דרג מדיני לא מתערב בהחלטה קונקרטית, לבין החלטות מערכתיות.

בצלאל סמוטריץ': כאשר מתקבלת החלטה מערכתית, אם עד היום המצב היה שהנציב עשה מה בראש שלו וקיבל כל החלטה מערכתית, לא חשוב כרגע מה המשמעות של זה הייתה על הציבור, נכון, זה נגמר.

בצלאל סמוטריץ': כשיש החלטות מערכתיות, בעיניי זה היה חמור שעד היום זה לא היה ככה, בוודאי שהשר צריך לאשר אותן וככל שיתגלע ויכוח בין השר לבטחון פנים לשר האוצר כי כל אחד עם ה-point of view שלו, עם הפריזמה שדרכה הוא מסתכל על המציאות, זה יעלה להחלטה של ראש ממשלה.

בצלאל סמוטריץ': אין מצב שבו מבחינתי - - -

<עודד ברוק: אתה עושה את זה גם לשר הביטחון?

בצלאל סמוטריץ': כן.

בצלאל סמוטריץ': הרמטכ"ל בשום פנים ואופן לא מקבל החלטה להאריך שירות בלי אישור של שר ביטחון.

בצלאל סמוטריץ': אין חיה כזאת.

בצלאל סמוטריץ': החלטה קונקרטית יכול לקבל רמטכ"ל.

בצלאל סמוטריץ': אין מצב שרמטכ"ל כפקיד מקבל החלטה עכשיו על כל הציבור.

בצלאל סמוטריץ': הוא לא יחליט כמה ימי מילואים יעשו, הוא לא יחליט כמה כסף יקבל כל משרת מילואים והוא לא יחליט עכשיו מה יהיה משך השירות של נשים או גברים.

בצלאל סמוטריץ': איזה מין דבר זה שנציב כבאות, שהוא פקיד, אין עליו שום בקרה, שום פיקוח, הוא יכול שרירותית לקבל החלטה, ומחילה שאני אומר, כי ועד העובדים שלו דרש את זה, בסדר?

בצלאל סמוטריץ': שעכשיו כל מפעל צריך להוסיף עכשיו עוד מערכת שאני לא יודע כמה עולה ואין על זה שום פיקוח של דרג מדיני.

<קריאה: אבל יש יוצא מן הכלל.

בצלאל סמוטריץ': זה הכי לא תואם את שיטת המשטר במדינת ישראל דמוקרטית.

<קריאה: אני מבקשת רגע להעיר הערה על יוצא מן הכלל.

יואב קיש: סליחה, את מפריעה.

יואב קיש: זה דיון שני, אנחנו בלוחות זמנים בעייתיים לכן אני לא יכול לתת עכשיו לנציגי הציבור לדבר, אנחנו רק מתייחסים בנושאים המקצועיים.

יואב קיש: יש עוד הסתייגות אחת של חברת הכנסת נאוה בוקר, בבקשה.

יואב קיש: מה ההסתייגות?

נאוה בוקר: כן, בהחלט.

נאוה בוקר: בסעיף 126(ב).

יואב קיש: רק באיזה נושא זה?

נאוה בוקר: על ההרכב של הוועדה.

יואב קיש: אוקיי, אז תיכף נדון בזה.

יואב קיש: אני מבקש לסיים את ההקראה, מה שאנחנו צריכים להקריא.

<עידו בן יצחק: אנחנו הקראנו בדיון שעבר, עשינו כל מיני תיקונים, התיקונים כבר מוטמעים בנוסח, אנחנו נטמיע גם את התיקונים מהיום.

<עידו בן יצחק: מספר נושאים חדשים - - -

יואב קיש: רק מה שאמרתי, שהנוהל עצמו, אם הוא כבר מוסדר בין שרים לא צריך להכניס אותו, רק לוודא שהנציב בעניין הזה ייוצג על ידי שר הבט"פ.

<עידו בן יצחק: כן.

<עידו בן יצחק: אני מתייחס רק לדברים שמסומנים בצהוב כי לא התקבלה החלטה לגביהם בדיון שעבר.

<עידו בן יצחק: הנושא הראשון בעמוד 2, זה הנושא שהעלית בתחילת הדיון לגבי זה שהוועדה תייעץ לשר או לנציב הצעות גם לגבי תקנות והנחיות קיימות.

<עידו בן יצחק: אני אגיד שגם הסעיף הקיים וגם התוספת, צריך עוד לחדד את הנוסח, אנחנו מדברים בעצם על כל המקרים שבהם הוועדה המייעצת פועלת לפי החוקים השונים שאנחנו מתקנים, גם חוק הכבאות, גם חוק רישוי עסקים, גם תקנות לפי חוק הכבאות של המשרד לבטחון פנים.

יואב קיש: אני רק רוצה להבהיר, יש הבדל בין תקנה חדשה, שאז יש הליך ברור שהגדרנו אותו, לבין תקנות קיימות.

יואב קיש: לגבי התקנות הקיימות הוועדה המייעצת יכולה להמליץ, הנציב או שר הבט"פ יחליטו אם מקבלים או לא את ההמלצות, אין בזה מעבר לזה יותר מחויבות וזה נושא שאני משאיר אותו פתוח, לא מגדיר, גם לא בלוחות זמנים.

יואב קיש: זו החלטה של הוועדה המייעצת, תרצה תמליץ, לא תרצה לא תמליץ.

יואב קיש: כן, תמשיך.

<עידו בן יצחק: אז זה הדבר הראשון.

<עידו בן יצחק: היא כמובן יכולה גם להציע משהו עכשיו ובעוד עשר שנים להציע לתקן את מה שהיא הציעה.

יואב קיש: ברור.

יואב קיש: עכשיו אנחנו עוברים לנושא של ההרכב.

יואב קיש: חברת הכנסת נאוה בוקר וחברת הכנסת יעל גרמן, יש הצעה של הוועדה לשישה חברים, החבר הנוסף השישי זה נציג ציבור שכיהן בעבר כראש רשות מקומית או כמנהל כללי של רשות מקומית שימנה שר הפנים.

יואב קיש: מה הכוונה?

יואב קיש: אני לא רוצה להכניס מישהו מהשלטון המקומי היום, כי הוא חלק מהגוף המפוקח בעניין הזה.

נאוה בוקר: למה?

נאוה בוקר: אבל הם בשטח, הם מבינים את הנושא.

יואב קיש: אז נתתי, מי שהיה ראש רשות בעבר או שהיה מנכ"ל בעבר.

נאוה בוקר: זה לא רלוונטי, אתה עושה נציג משרד הפנים שהוא כפוף רק למשרד הפנים.

לאה פדידה: לא, נציג משרד הפנים אינו - - -

יואב קיש: לא, נציג ציבור.

נאוה בוקר: לא, לא, זה לא מתאים.

נאוה בוקר: סליחה, קודם כל יש תקדימים.

לאה פדידה: סליחה, נציג - - -

יואב קיש: סליחה, חברת הכנסת נאוה בוקר עכשיו.

יואב קיש: בבקשה.

נאוה בוקר: אני רוצה להראות לך שיש תקדימים לכך.

נאוה בוקר: יש לי פה רשימה של ועדות שבהן יש חבר של מרכז השלטון המקומי.

נאוה בוקר: זה נכון שהם בעלי אינטרסים, אבל זה חשוב מאוד.

יואב קיש: איפה?

נאוה בוקר: מועצת הבריאות בחוק ביטוח בריאות ממלכתי.

יואב קיש: מה זה?

יואב קיש: איזה סעיף זה?

נאוה בוקר: ועדה ארצית לענייני סיעוד בחוק הביטוח הלאומי.

יואב קיש: רגע, מה זה?

יואב קיש: איזה סעיף זה?

נאוה בוקר: בבקשה, מועצת הבריאות, סעיף 49 לחוק.

זה לא סעיף פה.

יואב קיש: אני יודע, זה גנים בוטניים או משהו.

נאוה בוקר: אני מדברת איתך על דוגמאות.

נאוה בוקר: גם המועצה לגנים בוטניים בחוק הגנים הבוטניים.

נאוה בוקר: יש לך פה עשר מועצות וועדות שיש בהן נציג של השלטון המקומי, ראש רשות שמשתתף בוועדה.

<עידו בן יצחק: אני אגיד לך יותר מזה, יש יותר מעשר - -

נאוה בוקר: נו, אז מה הבעיה?

<עידו בן יצחק: - - אבל אף אחד מהגופים האלה שמנויים פה, לא מועצת הגנים הבוטניים ולא המועצה - - -

נאוה בוקר: לכל גוף כזה יש אינטרס.

<עידו בן יצחק: ולא המועצה לגיל הרך.

<עידו בן יצחק: הם לא גופים שהם גופים רגולטוריים שקובעים הוראות שחלות על הרשות המבצעת.

<קריאה: גם כאן לא, זה ועדה מייעצת.

<קריאה: מה הבעיה?

יואב קיש: לא, הרגע הגדרנו תהליך שבו היא יכולה לשנות החלטה של נציב.

יואב קיש: מה קרה לכם?

<קריאה: אבל, אדוני, גם המועצה - - -

יואב קיש: זה לא הגיוני.

יואב קיש: סליחה, השלטון המקומי, את יודעת היטב פה בכל הדיוני ם

יואב קיש: כמה אכפת לי וכמה אני שומר עליכם - - -

נאוה בוקר: אבל אנחנו המחוקק, אנחנו יכולים לשנות.

יואב קיש: פה אתם לא צודקים.

<קריאה: אבל, אדוני, תן לנו להסביר.

<קריאה: אנחנו נסביר את זה.

<קריאה: זו דווקא נקודה משפטית ואני מבקשת - - -

יואב קיש: חברת הכנסת גרמן, אני אומר לך עוד פעם, יש פה עמדה גם של הייעוץ המשפטי של הוועדה, שלא נכון להכניס מישהו מכהן מהשלטון המקומי כנציג של השלטון המקומי.

נאוה בוקר: אבל הם מבינים את הנושא.

יואב קיש: נאוה, רגע.

יואב קיש: נתתי לך פתרון, אני נותן נציג ציבור, מי שהיה ראש רשות או מנכ"ל.

אני מבקש רשות דיבור.

נאוה בוקר: זה לא נותן שום דבר.

יעל גרמן: אדוני היושב ראש - - -

היה כאן בוועדה - - -

יואב קיש: יעקב, שנייה.

יואב קיש: חברת הכנסת יעל גרמן, כן, בבקשה.

יעל גרמן: אז חלק מהסיבות שיש הסתייגויות זה מפני שלא מסכימים.

יואב קיש: בסדר, מאה אחוז.

יעל גרמן: אז אני רוצה לנמק גם מדוע.

יואב קיש: לפני זה אני רוצה לנסות לראות אם אני מגיע לפתרון מוסכם.

אבל אני רוצה להגיד לך שהיה פה בוועדה - - -

יעל גרמן: אולי גם אני אנמק מדוע אפשר - - -

יואב קיש: רק שנייה, חברת הכנסת גרמן, נגיע אלייך, אני מנסה לראות רגע אם - - -

יעל, אולי את זוכרת, היה פה בוועדה לפני חודשיים או שלושה, ישב תומר בתפקיד היועץ המשפטי, שבו היה נושא של מינוי ועדת ערר, ששם הגענו להסכמה והייתה הגדרה, לא קראנו לזה השלטון המקומי אלא גוף או מייצג.

זאת אומרת שמו במסגרת, שם זה היה התייעצות, לא משנה, הגוף המייצג את כלל או את רוב הרשויות המקומיות.

זו הייתה הגדרה משפטית שאז הגדיר אותה תומר.

אם הבעיה היא רק חוקית או הגדרתית, אז יש לך את התקדים הזה.

אבל גם יש היגיון שגם אם אתה לא הולך לשלטון המקומי, אתה בא ואומר שיש שם ראש עיר מכהן, מה הבעיה?

נאוה בוקר: אני לא מבינה איפה הבעיה פה.

ראש עיר מאיזה שהוא מקום אחר.

פה יש השלכה - - -

יעל גרמן: אדוני היושב ראש, אתה יכול להחזיר לי את רשות הדיבור כדי שאני אנמק?

יואב קיש: תודה.

יואב קיש: יעקב אשר, סיימת?

כן.

יואב קיש: תודה.

יואב קיש: חברת הכנסת גרמן, בבקשה.

יעל גרמן: ראשית, אנחנו מדברים על אחד מתוך שבעה כי אם אנחנו נוסיף - - -

יואב קיש: שישה.

יעל גרמן: לא, אם נוסיף את נציג השלטון המקומי זה יהיה שבעה.

יואב קיש: לא, בוא נעשה ככה, בהצעה יש חמישה - - -

יעל גרמן: אתה רוצה את נציג הציבור בתור נציג ה - - - אוקיי, אז אחד מתוך שישה.

יעל גרמן: גם אחד מתוך שישה לא יכול להשפיע עד כדי כך.

יעל גרמן: אחת.

יעל גרמן: שתיים, אני כן חושבת שזה מאוד מאוד בריא, כאשר ישנו גוף שהוא רגולטורי, שהוא ישמע את הדעה של הגוף שעליו הוא מפקח ורוצה לשים רגולציה.

יעל גרמן: אני חושבת שהיום בעולם זו הנטייה, אתה לא שומע רק צד אחד, אתה שומע גם צד אחר ומן הראוי שהוא יהיה חלק מן ההליך מפני שמי שבסופו של דבר חי את המאטריה זו הרשות המקומית, היא זו שחיה את המאטריה.

יעל גרמן: מן הראוי שוועדה כזאת תשמע מן השטח האם זה הגיוני או לא הגיוני להטיל פיקוח כזה או אחר.

נאוה בוקר: נכון, צודקת בכל מילה.

יואב קיש: תודה.

יואב קיש: עידו, בבקשה.

<עידו בן יצחק: חשוב מאוד שהיא תשמע, אני מסכים, חשוב שהיא תשמע את השלטון המקומי וחשוב שהיא תשמע את התאחדות התעשיינים ואת איגוד לשכות המסחר וכל מי שהדברים האלה יכולים להשפיע, חשוב שהיא תשמע, אבל האם לשלב אותם בקבלת ההחלטות על גבי משהו שחל עליהם עצמם, זה כבר - - -

יואב קיש: זו תהיה בעיה, אתם - - -

נאוה בוקר: אני לא מבינה מה ההתנגדות באמת.

יואב קיש: נאוה, אני אגיד לך עוד פעם.

יואב קיש: אני רוצה - - -

יעל גרמן: אולי זו גזרה שהציבור לא יכול לקבל אותה?

יואב קיש: יעל, נאוה, אני מקריא רגע את החברים, עובד משרד ראש הממשלה, שהוא יהיה היושב ראש, עובד הרשות שימנה הנציב, ידע בתחום בטיחות אש, עובד המשרד לבטחון פנים, עובד משרד הכלכלה והתעשייה, עובד משרד האוצר, זו ועדה ממשלתית שאני מכניס בה נציג ציבור שכיהן בעבר כראש רשות מקומית או כמנכ"ל רשות מקומית שימנה שר הפנים.

יואב קיש: זה הראוי, אני לא מבין למה אתם מתעקשים איתי על הדבר הזה.

נאוה בוקר: כי ראש רשות מכהן - - -

יואב קיש: טוב, תשימו את ההסתייגות ואולי היא תעבור.

יואב קיש: לא יודע, מה אני אגיד לכם?

נאוה בוקר: אני מגישה הסתייגות.

יואב קיש: חברים, אני רוצה להמשיך עם ההקראה, בבקשה.

נאוה בוקר: הרבה דברים משתנים, ראשי רשויות לשעבר כבר - - -

<עופר בן אליעזר: אבל זה בלתי אפשרי.

<עופר בן אליעזר: אנחנו מייצגים את כלל אזרחי המדינה, אנחנו אלה ש - - -

יואב קיש: עופר, לא עכשיו.

יואב קיש: אתם לא מייצגים את כלל אזרחי המדינה, פה יש אחרים שמייצגים את כלל אזרחי המדינה.

<עופר בן אליעזר: סליחה, אני מתנצל, אבל אנחנו גם, אנחנו הזרוע הביצועית.

יואב קיש: נכון.

יואב קיש: תודה.

יואב קיש: עופר, אתה לא תשתלט על הדיון.

<עופר בן אליעזר: אני לא משתלט על הדיון.

יואב קיש: אתה חבר שלי, אני מכיר אותך ואתה לא בזכות דיבור עכשיו.

יואב קיש: בבקשה.

<עידו בן יצחק: אוקיי, בהמשך לזה - - -

בצלאל סמוטריץ': עופר, גם אני חבר שלו ו - - -

<עידו בן יצחק: מאחר שההרכב עלה הצעתי להעלות את המניין החוקי משלושה לארבעה, הממשלה מתנגדת לזה, אין לי מבחינתי התנגדות להשאיר את זה שלושה.

יואב קיש: טוב, תשאיר שלושה.

<עידו בן יצחק: אוקיי.

<עידו בן יצחק: לגבי מה קורה אם הוועדה - - -

יואב קיש: כן, ההצעה שלי זה שאם יש תיקו, שלוש שלוש, דעת היושב ראש תכריע.

יואב קיש: זו ההצעה.

<עידו בן יצחק: אוקיי.

<עידו בן יצחק: בעמוד 4, קודם כל קיצרנו את התקופה שהוועדה צריכה לתת את עמדתה משלושה חודשים לחודשיים.

<קריאה: אפשר להעיר על זה?

יואב קיש: לא, זו ההחלטה.

<עידו בן יצחק: סעיף קטן (ט)(1) שהוספתי, בעקבות ההערה של חברת הכנסת בוקר בדיון שעבר בנושא של ניגוד עניינים.

<עידו בן יצחק: יש הוראות שקיימות בחוק הכבאות לגבי ניגוד עניינים, אני שואב את אותן הוראות גם לגבי היועצים והמומחים וגם לגבי חבר הוועדה שהוא נציג ציבור כי מאחר שהוא - - -

יעל גרמן: בהכרח אתה איינת את הבעיה של נציג מרכז השלטון המקומי, כי אם הוא יהיה בניגוד עניינים - - -

<עידו בן יצחק: לא, הוא יהיה ב - - -

יעל גרמן: איינת את הבעיה הזו ברגע שאתה באת ואמרת את זה.

<עידו בן יצחק: הוא לא יוכל אף פעם להשתתף, זאת הבעיה.

יעל גרמן: לא, הוא - - -

לאה פדידה: למה?

לאה פדידה: זו הרשות שלו.

לאה פדידה: אני לא מבינה את ה - - -

יואב קיש: איזה סעיף אתה?

<עידו בן יצחק: בסעיף של ניגוד עניינים, הכנסתי שגם היועץ יימנע מניגוד עניינים.

יעל גרמן: תצרף את ההסתייגות שלי להסתייגות של נאוה.

<עידו בן יצחק: אנשים עובדים, לא נוכל לקחת יועצים, תמיד מישהו עובד עם מישהו.

יואב קיש: הבנתי, אז רק נציג ציבור.

<עידו בן יצחק: בדיוק.

יואב קיש: אז תשאיר רק נציג ציבור, תמחק את היועץ או מומחה.

יואב קיש: בבקשה, תמשיך.

<עידו בן יצחק: זהו, אלה השינויים.

<עידו בן יצחק: עכשיו יש את ההסתייגויות.

יואב קיש: הסתייגויות.

יואב קיש: אנחנו עוברים להצבעה.

<קריאה: אפשר לבקש לפחות שתהיה אפשרות לבקש הארכה של חודש?

יואב קיש: אני שמעתי אתכם, עשינו על זה דיון ארוך, אנחנו משאירים את זה חודשיים, תודה.

יואב קיש: תסתייגו על מה שאתם רוצים, יש הסתייגויות.

יואב קיש: איזה הסתייגות אתה רוצה?

<קריאה: הסיפור הזה של מתן זכות ששר האוצר ל - - -

יואב קיש: טוב.

יואב קיש: יש לנו הסתייגות של משרד הבט"פ לגבי כל המנגנון הכלכלי שהוספנו בגלל שהם רוצים לבחון את זה.

יואב קיש: מי נגד ההסתייגות של משרד הפנים?

יואב קיש: שירים את ידו.

יואב קיש: בעד – מיעוט

יואב קיש: ההסתייגות של משרד הפנים - נדחתה

יואב קיש: לא התקבל.

יואב קיש: איזו עוד הסתייגות יש לנו?

נאוה בוקר: שלי ושל יעל גרמן.

יואב קיש: נאוה, אני מציע לכם, אתם תעלו את זה, אני לא אקבל את זה.

נאוה בוקר: אני לא מוותרת.

יואב קיש: לא, אנחנו מצביעים.

<קריאה: יש לי פתרון.

יואב קיש: לא, אני מצביע עכשיו.

יואב קיש: מי נגד ההסתייגויות של חברת הכנסת - - -

לאה פדידה: רגע, יש לי - - -

יואב קיש: לא, אנחנו מצביעים.

לאה פדידה: רגע, תן לי שנייה.

יואב קיש: אני לא משנה את ההחלטות, גמרנו.

לאה פדידה: לא, אני רוצה להגיד לך מילה.

יואב קיש: מילה.

לאה פדידה: אפשר שלפחות נציג משרד הפנים יהיה בהתייעצות עם יושב ראש השלטון המקומי, ואז כולנו נצביע איתך ביחד.

יואב קיש: מה זה בהתייעצות?

יואב קיש: מה זה אומר?

יואב קיש: עכשיו הוא צריך את ההסכמה שלו?

לאה פדידה: התייעצות, מי אמר הסכמה?

יואב קיש: תקשיבי, אני הגדרתי שהוא יהיה ראש רשות מקומית לשעבר, לא הלכתי סתם נגד.

יואב קיש: תקשיבי, עשיתי את הכול באמת ללכת למשהו מאוזן.

יואב קיש: הוא יהיה ראש רשות מקומית לשעבר או מנכ"ל לשעבר, אז הוא בא מהתחום, הוא נציג שר הפנים, לא יכול להיות שהוא בתוך ה - - - הוא הגורם המחליט?

יואב קיש: זה פשוט לא הגיוני.

יואב קיש: שמעת מהייעוץ המשפטי.

נאוה בוקר: אז מה רע בהתייעצות?

יואב קיש: מי נגד ההצעה של חברת הכנסת גרמן וחברת הכנסת בוקר?

יואב קיש: שירים את ידו.

יואב קיש: מי בעד? שלושה.

יואב קיש: לא התקבלה.

יואב קיש: בעד – שלושה

יואב קיש: ההסתייגות של חברות הכנסת בוקר וגרמן - נדחתה

<עידו בן יצחק: ההסתייגויות של טלב אבו עראר.

יואב קיש: מי בעד ההסתייגויות של - - -

<עידו בן יצחק: הסתייגות אחת לקצר את התקופה של שר האוצר, שצריך לתת התייחסות, מ-60 ימים ל-30 ימים.

יואב קיש: טוב, אני מצביע על זה ביחד.

<עידו בן יצחק: ההסתייגות השנייה, להוציא את הנציג של הרשות לכבאות מהוועדה המייעצת.

יואב קיש: טוב, מי נגד ההסתייגויות של חבר הכנסת טלב אבו עראר?

יואב קיש: שירים את ידו.

יואב קיש: מי בעד?

יואב קיש: אחד.

יואב קיש: לא התקבלה.

יואב קיש: בעד – אחד

יואב קיש: ההסתייגויות של חבר הכנסת טלב אבו עראר - נדחתה

יואב קיש: יש עוד הסתייגויות?

<קריאה: אני יכול לציין לפרוטוקול?

יואב קיש: כן.

<קריאה: גם משרד ראש הממשלה מעדיף שראש הממשלה לא ייכנס לחוק, אלא בהתאם למנגנונים הרגילים.

יואב קיש: בסדר, זה אמרתי לו, אם זה קיים אז - - -

<קריאה: אני רוצה לציין את זה.

יואב קיש: יפה על הערתך.

יואב קיש: אני חוזר על מה שאמרתי, אם המנגנון קיים זה לא ייכנס, אם לא קיים אז הוא יכניס את זה.

יואב קיש: טוב, אנחנו מעלים את הפרק הזה של תיקון לחוק הרשות הארצית לכבאות והצלה להצבעה.

יואב קיש: מי בעד הפרק בשינויים הנדרשים?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: ההצעה התקבלה.

יואב קיש: בעד – רוב

יואב קיש: התיקון לחוק הרשות הארצית לכבאות והצעה - אושר

יואב קיש: תודה.